Diari Oficial de la Generalitat Valenciana


Sumari del DOGV 9458, del 27-10-2022 (2022/9213)

RESOLUCIÓ de 7 d'octubre de 2022, de la gerència de l'Entitat Pública de Sanejament d'Aigües Residuals de la Comunitat Valenciana (EPSAR), per la qual es disposa la publicació de la relació de llocs de treball de 2022.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9458

Data del DOGV
:   27-10-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/9213


Data del document
:   07-10-2022

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Descriptors 

:   * personal
    * concurs administratiu

RESOLUCIÓ de 7 d'octubre de 2022, de la gerència de l'Entitat Pública de Sanejament d'Aigües Residuals de la Comunitat Valenciana (EPSAR), per la qual es disposa la publicació de la relació de llocs de treball de 2022. [2022/9213]  
El Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, disposa en l'article 18 que els ens del sector públic de la Generalitat publicaran anualment en el Diari Oficial de la Generalitat Valenciana una relació dels llocs de treball o plantilles.  
  
Així mateix, la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, determina en l'article 9, apartat 3.2.b, que les organitzacions incloses en el sector públic instrumental de la Generalitat, publicaran «la plantilla orgànica de places, la relació de llocs de treball o instrument anàleg de planificació dels recursos humans i retribució econòmica anual».  
  
Igualment, el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, estableix en l'article 74 que les administracions públiques estructuraran la seua organització a través de les relacions de llocs de treball.  
En la sessió de 8 de març de 2022, del Consell d'Administració de l'EPSAR, es va aprovar la relació de llocs de treball del personal laboral i l'organigrama de l'entitat, que va ser negociada en data 23 de febrer amb la representació legal del personal laboral.  
La Direcció General del Sector Públic i Patrimoni en data 26 de juliol de 2022 ha emés informe favorable sobre la proposta de relació de llocs de treball de l'EPSAR, amb la indicació d'atendre les observacions realitzades en el mateix i procedint l'EPSAR a la seua esmena prèvia a la publicació de la relació de llocs de treball.  
  
La Direcció General de Pressupostos, en data 19 de setembre de 2022, ha autoritzat una massa salarial per a 47 llocs de personal laboral de l'entitat, d'acord amb el que s'estableix en la Llei 8/2021, de 30 de desembre, de pressupostos de la Generalitat per a l'exercici 2022.  
Per tot el que es disposa anteriorment, i en compliment de l'article 19 del Decret 170/1992, de 16 d'octubre, del Govern Valencià, pel qual aprova l'Estatut de l'Entitat Pública de Sanejament d'Aigües Residuals de la Comunitat Valenciana, resolc:  
  
Primer  
Publicar en el Diari Oficial de la Generalitat Valenciana la relació de llocs de treball que figura en l'annex de la present resolució.  
  
Segon  
La present resolució tindrà efectivitat des de l'endemà de la publicació.  
  
Tercer  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos, a comptar de l'endemà de la publicació, davant la Sala Contenciosa Administrativa del Tribunal Superior de Justícia. No obstant això, potestativament es podrà interposar recurs de reposició en el termini d'un mes, a comptar de l'endemà de la publicació, davant el mateix òrgan que ha dictat l'acte contra el qual es recorre.  
  
València, 7 d'octubre de 2022.- El gerent de l'EPSAR: Juan Ángel Conca Pardo.